**Упутство за студенте треће године основних студија у вези са присуством на Методичкој пракси у периоду од 11-22. априла 2022.**

Поштовани студенти,

У току методичке праксе и вашег боравка у вртићима неопходно је да се придржавате следећег:

* Присуство на методичкој пракси обавезно је за све студенте треће године струковних студија
* Време обављања методичке праксе је сваки дан од 8.00 до 12.00 часова
* Уколико је неко од студената спречен да обави методичку праксу у свом термину, из било ког разлога, биће му омогућено да је обави у истом вртићу у којем је првобитно био распоређен ПУ "Радосно детињство" у Новом Саду све до краја семестра, тачније до почетка стручне праксе
* Студент има право да без надокнаде изостане са праксе искључиво из здравствених разлога највише 3 дана и само уз обавезну лекарску документацију која то потврђује. Уколико је одсуство више од 3 дана, студент је у обавези да накнадно одради праксу у вртићу у којем је првобитно био распоређен
* Студенти су у обавези да приликом доласка у за њих одређени вртић поштују сва правила објеката у који улазе и да се јаве главном васпитачу који ће им одредити ментора
* Студенти у групе улазе у пару и воде дневник методичке праксе током предвиђеног периода
* Студенти су у обавези да професорима методичарима на време (за време одржавања праксе) пријаве евентуални проблем у вези са реализацијом праксе у вртићу, како би професори могли у правовремено да одреагују
* Студенти попуњавају Дневник праксе према упутству о нацрту пројекта који је попуњаван приликом предаје радова 22.3.2022
* Приликом израде рада студенти посебну пажњу обраћају на интеграцију методике физичког васпитања, развоја математичких појмова и музичког васпитања
* За време праксе и студенти консултују професоре у вези реализације сопствених активности на пројекту који је у току
* Фотографије које су део пројектне документације користе се искључиво за потребе студентског рада и не смеју бити коришћене ван потреба студената у оквиру одређеног предмета на Високој школи. Избегавати да се на фотографијама виде лица деце
* Студенти су у обавези да долазе на време у вртић да не би ометали рад васпитача и дечију дневну рутину
* Студенти су у бавези да поштују здравствене и све остале мере које им главни васпитач наложи
* Студентима је изричито зарањено да долазе у сукоб са васпитачима и запосленима у вртићу. Уколико постоји проблем, како је наведено, студенти пријављују професору ментору
* Студенти морају имати потребну документацију (санитарну књижицу) за обављање стручне праксе
* Студенти морају водити рачуна о хигијени, посебно је важно да нокти буду кратки како не би дошло до нежељене повреде током праксе
* Обавезна је прикладна одећа, покривено тело, скупљена коса, чиста гардероба.

**Важно**: **Студенти који самостално покушавају да реше несугласице са васпитачима или да без претходне консултације са предметнм професорима обликују рад који је у међувремену захтевао додатне консултације, мораће да понове присуство на пракси наредне школске године.**

Предметни професори.